CELEX: 62012CA0218
Language: sk
Date: 2013-10-17 00:00:00
Title: Vec C-218/12: Rozsudok Súdneho dvora (tretia komora) zo 17. októbra 2013 (návrh na začatie prejudiciálneho konania, ktorý podal Landgericht Saarbrücken — Nemecko) — Lokman Emrek/Vlado Sabranovic [Nariadenie (ES) č. 44/2001 — Článok 15 ods. 1 písm. c) — Právomoc vo veciach spotrebiteľských zmlúv — Prípadné obmedzenie tejto právomoci na zmluvy uzatvorené na diaľku — Príčinná súvislosť medzi obchodnou alebo podnikateľskou činnosťou smerovanou do členského štátu bydliska spotrebiteľa prostredníctvom internetu a uzatvorením zmluvy]

14.12.2013   
            
            
               SK
            
            
               Úradný vestník Európskej únie
            
            
               C 367/14
            
         Rozsudok Súdneho dvora (tretia komora) zo 17. októbra 2013 (návrh na začatie prejudiciálneho konania, ktorý podal Landgericht Saarbrücken — Nemecko) — Lokman Emrek/Vlado Sabranovic
   (Vec C-218/12) (1)
   
   (Nariadenie (ES) č. 44/2001 - Článok 15 ods. 1 písm. c) - Právomoc vo veciach spotrebiteľských zmlúv - Prípadné obmedzenie tejto právomoci na zmluvy uzatvorené na diaľku - Príčinná súvislosť medzi obchodnou alebo podnikateľskou činnosťou smerovanou do členského štátu bydliska spotrebiteľa prostredníctvom internetu a uzatvorením zmluvy)
   2013/C 367/23
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Saarbrücken
   
      Účastníci konania pred vnútroštátnym súdom
   
   
      Žalobca: Lokman Emrek
   
      Žalovaný: Vlado Sabranovic
   
      Predmet veci
   
   Návrh na začatie prejudiciálneho konania — Landgericht Saarbrücken — Výklad článku 15 ods. 11 písm. c) nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42) — Právomoc vo veciach spotrebiteľských zmlúv — Situácia, keď podnikateľ vlastní internetovú stránku, ktorá je „smerovaná“ do členského štátu, v ktorom má spotrebiteľ svoje bydlisko — Nevyhnutnosť príčinnej súvislosti medzi touto činnosťou a uzavretím spotrebiteľskej zmluvy — Prípadné obmedzenie právomoci vo veciach spotrebiteľských zmlúv na zmluvy uzatvorené na diaľku
   
      Výrok rozsudku
   
   Článok 15 ods. 1 písm. c) nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach sa má vykladať v tom zmysle, že nevyžaduje existenciu príčinnej súvislosti medzi spôsobom smerovania obchodnej alebo podnikateľskej činnosti do členského štátu bydliska spotrebiteľa, konkrétne internetovou stránkou, a uzavretím zmluvy s týmto spotrebiteľom. Existencia takejto príčinnej súvislosti však predstavuje indíciu, ktorá svedčí v prospech toho, že zmluva súvisí s takouto činnosťou.
   
      (1)  Ú. v. EÚ C 243, 11.8.2012.